Αναζητώντας την αρχή…

Η αναζήτηση της αρχής είναι δύσκολα ανιχνεύσιμη σε οποιαδήποτε έκφανση της ανθρώπινης παρουσίας επί της γης **εικ. 1.** Είναι μια σχεδόν αντανακλαστική τάση να ψάχνουμε την άκρη του νήματοςγια να ακολουθήσουμε το κουβάρι της ύπαρξης μας από μια ανάγκη αυτοπροσδιορισμού και κατανόησης του πώς ήταν οι προκάτοχοι μας, πώς συμπεριφέρονταν, τι σκέφτονταν, τι ένιωθαν, πώς τα κατάφερναν, πόσο ίδιοι ή διαφορετικοί είμαστε από αυτούς και τελικά πώς φτάσαμε ως εδώ **εικ. 2**. Η ιστορική γνώση και η αρχαιολογία μέσα από τα κατάλοιπα προσπαθούν να αναπαραστήσουν την εικόνα μας στον τόπο και στον αέναο χρόνο,για να αντιμετωπίσουμε το χάος ενός σύμπαντος που άλλες φορές νιώθουμε ότι το κατανούμε με τη βοήθεια της επιστήμης και της φαντασίας κι άλλες φορές μας διακατέχει ο φόβος του αδιάγνωστου.

Ποια ήταν λοιπόν η αρχή της επικοινωνίας? **εικ. 3.**Πώς ορίζεται αυτή και πώς οριοθετείται αφού επικοινωνία είναι τα πάντα, από την προσωπική ανάγκη επαφής μας με τον άλλο άνθρωπο δια των αισθήσεων αρχικά και της νόησης κατόπιν, η σχέση με τη φύση και την ύλη, αλλά και η δημόσια επικοινωνία, αυτή που προέκυψε από την κοινωνική συγκρότηση, στην οποία οδήγησε η ίδια μας η φύση, αφού σε αντίθεση με άλλα έμψυχα όντα η μοναξιά είναι για θηρία ή θεούς, κατά την αριστοτελική διατύπωση.**εικ. 4.**Το βάθος και οι πολλαπλές όψεις της επικοινωνίας είναι εκτατό ανάλογα με το πόσο βαθιά μπορούμε και θέλουμε να το δούμε. Θα σας δείξω στιγμιότυπα από την δημόσια επικοινωνία της ελληνικής αρχαιότητας, αφήνοντας τον καθένα να δει όπως θέλει τις άμεσες εμφανείς ή δυσδιάκριτες αναφορές τους στο σήμερα.

Γνωρίζουμε τον πρώτο τρόπο επικοινωνίας? Όχι και δεν πρέπει να ήταν ποτέ μόνον έναςδιότι οι αισθήσεις δρουν παράλληλα και ταυτόχρονα. Η φωνή αλλά και η ανταλλαγή ήχων που έκαναν διάφορα υλικά, όπως το αφρικανικό ταμ-ταμ, άλλοτε απλοϊκών, άλλοτε σύνθετων μαζί με τη γλώσσα του σώματος ήταν σίγουρα από τις πρώτες μορφές**εικ. 5**.Στη φάση των σπηλαίων, φαίνεται πώς η σχηματική απεικόνιση ζώων, **εικ. 6.**ακόμη και της ανθρώπινης φιγούρας ήταν αρχικά μια μορφή επικοινωνίας που αν και τον κώδικα της δεν έχουμε κατανοήσει πλήρως, σχετίζεται με την ανάγκη να αφήνονται ίχνη και να ξορκίζονται φόβοι που με τη σειρά του έχει να κάνει με την προαιώνια ανάγκη μας για επικοινωνία με το υπερβατικό που δεν μπορούμε να ελέγξουμε ή να ερνηνεύσουμε, όπως οι δυνάμεις της φύσης. Τα σύμβολα των οποίων η ερμηνεία εικάζεται, όπως τα πετρογλυφικά,**εικ. 7.** διήρκεσαν για τον homosapiens 20.000 χρόνια περίπου. Είναι δυνατόν μάλιστα οι άνθρωποι να χρησιμοποίησαν και μερικές άλλες μορφές επικοινωνίας, συχνά για μνημονικούς λόγους - ειδικά τακτοποιημένες πέτρες, σύμβολα που χαράχτηκαν στο ξύλο ή τη γη, δέρματα που δεν σώζονται πια. Θα ακολουθήσουν από το 9000 π.Χ. και εξής τα εικονογράμματα, **εικ. 8.**και τα ιδεογράμματα, σύμβολα που αφηγούνται μια ιστορία για ένα γεγονός, και οδηγούν στα λογογραφικά συστήματα γραφής περίπου το 5000 π.Χ. Εδώ βλέπετε αφηρημένα σύμβολα από το Σπήλαιο Ασφένδου στα Σφακιά που χρονολογούνται γύρω στο 8000 π.Χ. Και επειδή μερικές ιδέες είναι καθολικές πολλοί διαφορετικοί πολιτισμοί ανέπτυξαν παρόμοια ιδεογράμματα. Παραδείγματος χάριν ένα μάτι με ένα δάκρυ σημαίνει «τη θλίψη» στα ιδεογράμματα αμερικανών ιθαγενών, στους Αζτέκους και τους Αιγυπτίους.

Στην ελληνική σκέψη αυτό που συνέβη στο χρόνο μηδέν, το bingbang δηλαδή, πώς γεννήθηκε το σύμπαν, ο άνθρωπος,**εικ. 9.**ο θεός κ.λπ. περιέχονται στο μύθο,**εικ. 10.** μια πολύσημη έννοια, που κρύβει αλήθειες που άλλοτε ρίχνουν φως στο λαβύρινθο της ανθρώπινης σκέψης κι άλλοτε την εγκλωβίζουν. Στους μύθους κρύβονται οι θεωρίες της κοσμογονίας και της θεογονίας με κορυφαία την προμηθεϊκή προσφορά της φωτιάς στους ανθρώπους**εικ. 11.**, που έφερε και έναν από τους πιο πρώιμους τρόπους επικοινωνίας που θα επιβιώσει για αιώνες. Η επινόηση θεών με κατανεμημένους ρόλους, αθάνατων και παντοδύναμων αλλά με ανθρώπινα πάθη, έκανε απαραίτητη την αποστολή μυνημάτων ποικίλης ύλης τόσο μεταξύ τους όσο και με τους κοινούς θνητούς. Η επικοινωνία αυτή μάλιστα δεν αφορούσε μόνον τα επίγεια αλλά και τη μεταθάνατον ζωή που για την αρχαία ελληνική σκέψη ήταν ένας άλλος τόπος, τα Ηλύσια πεδία, η γη των Μακάρων…**εικ.12.**

Έτσι, η γοργοπόδαρος Ερμής**εικ. 13.**, που θεωρείτο ο πρώτος δάσκαλος του ανθρώπινου γένους, διότι εκτός από αγγελιοφόρος και μεταφορέας των νεκρών στον Άδη, ήταν αυτός που εισήγαγε τα γράμματα και τις επιστήμες στην ανθρωπότητα, δίδαξε τη χρήση της διάνοιας, συνδέοντας έτσι την επικοινωνία με τη δύναμη της σκέψης και την γέννηση της επιστήμης. Σύμβολά του το κηρύκειο και τα φτερωτά σανδάλια. Στον Ερμή, με έναν αρχετυπικό, τρόπο προσωποποιήθηκε μέχρι σήμερα **εικ. 14 η** ευλυγισία, η μεταβλητότητα, και οι απατηλοί δρόμοι που κάποιες φορές ακολουθεί ο νους και άρα και αυτό που επικοινωνεί. Πάνω από όλα όμως συμβόλισε την ταχύτητα, δηλωτική της σχέσης της είδησης με το χρόνο μετάδοσης της, αυτό που από ότι ακούσαμε και σήμερα, προσπαθεί να βελτιώνει συνεχώς η τεχνολογία.

Ο μύθος όμως απέδωσε αντίστοιχο ρόλο και στο θηλυκό για να συνεισφέρει σε πιο ειδικές αποστολές **εικ. 15** Η Ίριδα,με τα χρυσά φτερωτά σανδάλια της και το κηρύκειο, πιστή και γοργοπόδαρη αγγελιοφόρος των θεών, έγινε σύζυγος του θεού των ανέμων, Ζέφυρου. Στην Ιλιάδα του Ομήρου περιγράφεται ως «Ἀελλόπους», **εικ. 16** δηλαδή «αυτή που τρέχει γρήγορα, που μοιάζει με καταιγίδα».

Στον κόσμο των θνητών, τουλάχιστον από την εποχή του ομηρικού έπους, το ρόλο των μεταφορέων ειδήσεων και μυνημάτων ποικίλης ύλης είχαν οι κήρυκες **εικ. 17**, που η σπουδαιότητα της ιδιότητας τους περιβαλλόταν με ιερότητα και σεβασμό. Η επίθεση σε κήρυκα θεωρείτο ανοσιούργημα. Επιλέγονταν από συγκεκριμένες οικογένειες, με βασικό κριτήριο τη δυνατή φωνή τους, την καθαρή άρθρωση και την ισχυρή μνήμη να απομνημονεύουν σωστά και να μεταφέρουν αυτολεξεί. Εάν έσφαλλαν επίτηδες ή κατά λάθος, τιμωρούνταν αυστηρά. Ο Αριστοφάνηςκαι άλλοι αναφέρουν ότι η ποινή για κήρυκα που παραποιούσε επίτηδες ένα μήνυμα, ήταν να του κόβουν τη γλώσσα ή κατά τον Πλάτωνα «τιμωρούνταν όπως έπρεπε».Έφεραν κηρύκειο ως διακριτικό σήμα και σύμβολο που δήλωνε το αξίωμά τους και τους παρείχε κύρος αλλά και προστασία. Κήρυκες σήμαιναν την έναρξη των αθλητικών αγώνων, συγκαλούσαν και συντόνιζαν λαϊκές συνελεύσεις, ανακοίνωναν νόμους και ψηφίσματα στην αγορά και αλλού, ώστε να μην μπορεί κανένας πολίτης να παρανομήσει επικαλούμενος άγνοια του νόμου.

Τη μετάδοση του παρελθόντος **εικ. 18**, που η ανάγκη να είναι πάντοτε ένδοξο αποδείχθηκε στο πρώτο λογοτέχνημα του κόσμου, τα ομηρικά έπη, είχαν ως αποστολή αρχικά οι προομηρικοί επικοί ποιητές, οιἀοιδοὶ που τραγουδούσαν τα έπη, με τη συνοδεία κιθάρας/φόρμιγγας, σε ανακτορικά συμπόσια ή σε εορταστικές εκδηλώσεις. Oι ραψωδοί που τους διαδέχτηκαν προς το τέλος του 8ου αι. π.X, τα απήγγελλαν ρυθμικά, κρατώντας ραβδί, σύμβολο εξουσίας δοσμένης από τους θεούς, σε χώρους ανοιχτούς, στις μεγάλες γιορτές, έτσι ώστε τα έπη να ακούγονται παντού όπου υπήρχαν Έλληνες. Με αυτόν τον τρόπο συνέβαλαν στο να αποκτηθεί μια κοινή ιστορική συνείδηση, μια κοινή ταυτότητα που ανέκαθεν δημιουργεί άρρηκτους δεσμούς και ενδυναμώνει τα κράτη.

Τι συνέβαινε όμως όταν η μετάδοση μιας είδησης, που ειδικά σε καιρό πολέμου έπρεπε να είναι άμεση και απολύτως έγκυρη? Ηδύναμη των ανθρώπινων άκρων **εικ. 19** να διασχίζουν τις αποστάσεις όσο το δυνατόν συντομότερα, απάντησε στην ανάγκη κάνοντας μας να απορούμε ακόμη και σήμερα με ορισμένα περιστατικά που μας παραδίδουν οι αρχαίοι ιστορικοί.

Γνωστή περίπτωση ο Αθηναίος δρομέας, ημεροδρόμος, Φιλιππίδης,**εικ. 20** ο οποίοςστάλθηκε από τους Αθηναίους στην Σπάρτη για να ζητήσει την βοήθεια των Λακεδαιμονίων λίγο πριν την μάχη του Μαραθώνος (490 π.Χ.).και κάλυψε κάπου 240 χλμ, σε δύο ημέρες, πράγμα που θεωρήθηκε άθλος. Ένας άλλος Αθηναίος οπλίτης, έτρεξε την απόσταση από τον Μαραθώνα έως την Αθήνα, 42,195 μ., αυτήν που τρέχουν και σήμερα οι μαραθωνοδρόμοι, με πλήρη εξοπλισμό κι ανήγγειλε στους Αθηναίους τη νικητήρια έκβαση της ομώνυμης μάχης. Σύμφωνα με τον Πλούταρχο, ένας ημεροδρόμοςονόματι Ευχίδας διέτρεξε την απόσταση Πλαταιές-Δελφοί-Πλαταίες, περίπου 185 χιλιόμετρα, για να μεταφέρει το ιερό πυρ από το Μαντείο και να πέσει νεκρός με την επιστροφή του στις Πλαταιές....

Εκτός από τους πεζούς υπήρχαν και έφιπποι αγγελιοφόροι **εικ. 21** που με μεγάλη ταχύτητα διέσχιζαν τεράστιες αποστάσεις σε σύντομο χρονικό διάστημα έχοντας μαζί τους πάνω από δυο ή τρία άλογα που τα ίππευαν διαδοχικά ώστε να τα ξεκουράζουν.Από τη μέση ταχύτητα ενός πεζού δρομέα που κυμαίνεται ανάμεσα στα 10-12 χλμ. ανά ώρα στις καλύτερες περιπτώσεις, το άλογο που καλπάζει αναπτύσσει μέση ταχύτητα 20-25 χιλιόμετρα, ανά ώρα.

Ακόμη πιο εξελιγμένο ήταν το σύστημα κατά το οποίο το μήνυμα μεταφερόταν από σταθμό σε σταθμό, όπου αλλάζαν τόσο τα άλογα όσο και ο καβαλάρης, όπως σημειώνει ο Ηρόδοτος. Το σύστημα αυτό το διατήρησαν και το ανέπτυξαν ο Αλέξανδρος, οι Επίγονοι διάδοχοι, οι Ρωμαίοι, οι Βυζαντινοί και οι μουσουλμάνοι Χαλίφηδες.

Τι γινόταν όμως με τις πολύ μεγάλες αποστάσεις όταν μεσολαβούσε και θάλασσα. Τι έγινε δηλαδή τη νύχτα της Άλωσης της Τροίας, **εικ. 22** όταν ο Αγαμέμνονας για να τηρήσει την υπόσχεση στην Κλυταιμνήστρα στις Μυκήνες έπρεπε να την ενημερώσει? Οι «φρυκτοί του Αγαμέμνονα», **εικ. 23** θεωρείται η παλαιότερη αναφορά στην ιστορία των τηλεπικοινωνιών. Η μέθοδος που χρησιμοποίησαν οι Αχαιοί για να ανακοινώσουν τον θρίαμβό τους επινοήθηκε από τον Παλαμήδη, μαθητή του σοφού Κένταυρου Χείρωνα. Πρόκειται για τις φρυκτωρίες,**εικ. 24** (φρυκτός=πυρσός και ώρα = φροντίδα), μικρά πυργάκια από ξύλα, τα οποία τοποθετούνταν πάνω σε βουνοκορφές με καλή ορατότητα. Οι φύλακες έβαζαν φωτιά στα ξύλα, ούτως ώστε οι φλόγες να γίνονται ορατές μέχρι την επόμενη φρυκτωρία, που βρισκόταν σε μια άλλη βουνοκορφή πολλά χιλιόμετρα μακριά. Έτσι, μέσω μια αλυσίδας πυρκαγιών, το μήνυμα έφτανε στον προορισμό του. Ενδιάμεσοι σταθμοί μεταδόσεως υπήρχαν στην Ίδη της Μυσίας, στο Ακρωτήρι της Λήμνου (σημερινή Πλάκα), στον Άθω, στο βουνό Μάκιστο και στις πλαγιές του Αραχναίου.**εικ. 25** Οι κάτοικοι των Μυκηνών γνώριζαν ότι όταν θα έβλεπαν τις φρυκτωρίες να ανάβουν, η Τροία θα είχε πέσει....

Ο Αισχύλος στο έργο του Αγαμέμνων περιγράφει την είδηση της πτώσης της Τροίας.ΧΟΡΟΣ: Και πότε κούρσεψαν την πόλη; ΚΛΥΤΑΙΜΝΗΣΤΡΑ: Τη νύχτα, σου είπα, που το φως γέννησε τούτο. ΧΟΡΟΣ: Τόσο γοργά ποιος θα ‘ρχονταν μαντατοφόρος; ΚΛ: Ο Ήφαιστος, λαμπρός στέλνοντας φέγγος από την Ίδη. Συναλλάζοντας οι φλόγες την έτοιμη φωτιά, μια με την άλλη, τη φέραν ως εδώ. (…) Αυτό σου λέω το ξάστερο σημάδι από την Τροία και το μαντάτ’ ο άντρας μου έχει στείλει.

Οι φρυκτωρίες, όμως για πρώτη φορά εντοπίζονται σε ολόκληρη τη Μινωική Κρήτη**εικ. 26** την περίοδο των πρώτων ανακτόρων 1900π.Χ.– 1700π.Χ. Η μέθοδος αυτή έπαιξε σπουδαίο ρόλο στην εξέλιξη των φωτεινών σημάτων και του οπτικού τηλέγραφου, όχι μόνο κατά τη διάρκεια των πολεμικών επιχειρήσεων, όσο κυρίως κατά το διάστημα της ειρήνης, όταν τα νέα και οι διαταγές των αρχόντων έπρεπε να φτάσουν το συντομότερο δυνατό στον προορισμό τους.

Αν ήταν νύχτα, οι υπεύθυνοι στρατιώτες,οι φρυκτωροί, άναβαν λαμπρές φωτιές για την μετάδοση σημάτων, ενώ κατά την διάρκεια της ημέρας χρησιμοποιούσαν πυκνό καπνό. Πολλά από τα φωτεινά σήματα ανταλλάσσονταν τη νύχτα στη θάλασσα μεταξύ πλοίων και ξηράς. Ο Θουκυδίδης μας πληροφορεί ότι όταν στο στρατόπεδο έρχονταν φίλοι, οι στρατιώτες ύψωναν απλώς τους αναμμένους πυρσούς (φίλιοι φρύκτοι), ενώ όταν πλησίαζαν εχθροί, οι πυρσοί ανέμιζαν δεξιά-αριστερά (πολέμιοι φρύκτοι).**εικ. 27**

Ο Πολύβιος εγκωμιάζει αυτόν τον κώδικα επικοινωνίας για την ακρίβεια και την απλότητα που παρείχε.
Ειδικά κτίσματα **εικ. 28** σε υπερυψωμένα εδαφικά σημεία ώστε να φαίνονται καλά, θεωρούνται από τηναρχαιολογική έρευνα ως φρυκτωρίες, όπως οι 76 αρχαίοι πύργοι στη Σίφνο, χτισμένοι από τον 6ο έως τον 3ο αιώνα π.Χ., περισσότερα από ένα ανά τετραγωνικό χιλιόμετρο. Πολλά απ' αυτά τα σημεία είναι και σήμερα φάροι καταδεικνύοντας την απόλυτη γνώση στην επιλογή.Το γεωγραφικό στήσιμο, η κατοχή, η διαχείριση και συντήρηση αυτών των επικοινωνιακών δικτύων ήταν πρωταρχικής σημασίας για την επικράτηση και την επέκτασή του αρχαίου κόσμου . Για αυτό και συνεχώς βελτιωνόταν, όπως τον 4ο π.Χ. αιώνα **εικ. 29** που ο Αινείας ο Τακτικός παραδίδει την ευφυέστατη μέθοδο αποστολής προσυμφωνημένων μηνυμάτων την οποία διέσωσε ο Πολύβιος. Χρησιμοποιήθηκε κυρίως για την ταχεία μεταφορά μηνυμάτων στην αχανή αυτοκρατορία του Μεγάλου Αλεξάνδρου. Σε κατάλληλα επιλεγμένα υψώματα αγγελιοφόροι χρησιμοποιούν ισομεγέθη πήλινα ή μεταλλικά δοχεία με νερό, όπου επέπλεαν πλωτήρες από φελλό λίγο στενότεροι των στομίων, στη μέση των οποίων ήταν στερεωμένοι ράβδοι διαιρεμένοι σε ίσα μέρη (των τριών δακτύλων) με αναγραμμένα προσυμφωνημένα μηνύματα στο καθένα π.χ. «Ήρθαν ιππείς στη χώρα». Ο χειριστής «πομπός» **εικ. 30** ανεβάζοντας έναν αναμμένο πυρσό έδινε σήμα στο χειριστή «δέκτη» για την αποστολή μηνύματος, περιμένει για επιβεβαίωση την ανύψωση πυρσού και από το «δέκτη» και ταυτόχρονα και οι δύο απελευθέρωναν τους δύο ισομεγέθεις αυλίσκους εκκένωσης των συσκευών τους **εικ. 31**.

Στην Αλεξάνδρου ανάβαση του Αρριανού μαθαίνουμε για τον ακουστικό τηλέγραφο **εικ. 32** του Αλέξανδρου που αποτελούνταν από ένα τρίποδο ύψους περίπου τεσσάρων μέτρων, ενωμένο στην κορυφή, από την οποία ξεκινούσε ένα σχοινί που κρατούσε ένα στρογγυλό ηχητικό κέρας μεγάλου μεγέθους. Η  ανάρτηση ήταν τέτοια που επέτρεπε την κυκλική περιστροφή του κέρατος ώστε τη σήμα να πηγαίνει προς όλες τις κατευθύνσεις.

Περαιτέρω εξέλιξη ήταν η «πυρσεία»,**εικ. 33** ή οπτικός τηλέγραφος, καθώς μαζί με τους πυρσούς χρησιμοποιήθηκε και ο μηχανισμός της διόπτρας.Το σύστημα επινόησε ο Κλεόξενος και ο Δημόκλειτοςτο 150 π.Χ., για να αντιμετωπιστεί το πρόβλημα πως θα έπαιρνε κανείς απόφαση να στείλει βοήθεια, όταν δεν γνώριζε πόσοι ήταν οι εχθροί και πού είχαν φθάσει ή πόσα πλοία ή πόσα τρόφιμα έχουν φθάσει εκ μέρους των συμμάχων. Τον τρόπο λειτουργίας του περιγράφει πάλι ο Πολύβιος.

Με την αναγραφή των στοιχείων του αλφαβήτου διαιρούμενων σε πέντε μέρη ανά πέντε γράμματα. **εικ. 34** που τελευταίο μέρος ήταν ελλιπές κατά ένα γράμμα ετοίμαζαν ο καθένας πέντε πινακίδες, τις οποίες στήριζαν όρθιες σε διόπτρα με δυο αυλίσκους και σήκωναν με έναν προσυμφωνημένο τρόπο τους πυρσούς.

Το σύστημα αυτό εξελίχθηκε μετά από 2000 χρόνια κατά τη Γαλλική επανάσταση κάνοντας τον Pracontal να δηλώνει ότι «…οι Έλληνες κατόρθωσαν να επινοήσουν ένα σύστημα μετάδοσης μηνυμάτων ανάλογο με το σύστημα Μορς…», μια μέθοδο που θα μπορούσε να θεωρηθεί πρόδρομος της σημερινής ψηφιακής τεχνολογίας.

Οι φρυκτωρίες χρησιμοποιούνταν μέχρι και τη βυζαντινή αυτοκρατορία, όπου ήταν γνωστές ως «καμινοβιγλάτορες. **εικ. 35** Το 532 μ.Χ., η αυτοκράτειρα Θεοδώρα χρησιμοποίησε καμινοβιγλάτορες για να ειδοποιήσει τον στρατηγό Βελισάριο, ο οποίος είχε αναλάβει να καταστείλει τη στάση του Νίκα, ενώ ο Λέων για να ελέγχει ένα τμήμα των ανατολικών κτήσεων δημιούργησε **εικ. 36** μία αλυσίδα φρυκτωρικών πύργων – σταθμών, μήκους περίπου δύο χιλιάδων χιλιομέτρων από την Κωνσταντινούπολη ως την Ταρσό της Κιλικίας, που μετέδιδαν δώδεκα διαφορετικά μηνύματα χάρη σε δύο τέλεια συγχρονισμένα μηχανικά ρολόγια, τοποθετημένα στα δύο άκρα της αλυσίδας.

Κλείνοντας με τα μέσα της επικοινωνίας σε επίπεδο ενημέρωσης και ανταλλαγή μυνημάτων θα αναφερθώ σε έναν τρόπο αποστολής SMS που επιβίωσε έως τον Β΄ Παγκόσμιο Πόλεμο. **εικ. 37** To 444 π.Χ. ο Ταυροσθένης ξεκινά από την Αίγινα για την Ολυμπία για να συμμετάσχει στους 84ους Ολυμπιακούς στο αγώνισμα της πάλης. Κουβαλά μαζί του περιστέρια για να είναι οι κομιστές της νίκης, την οποία είναι αποφασισμένος να κατακτήσει και να τιμήσει στην ιδιαίτερη πατρίδα του επιστρέφοντας ολυμπιονίκης. Ο Παυσανίας και ο Αιλιανός αναφέρουν ότι αμέσως μόλις στέφθηκε νικητής, έδεσε στο πόδι ενός νεοσσού πορφυρό ύφασμα κι εκείνο, πετώντας σχεδόν σε ευθεία γραμμή, μετέφερε τη χαρμόσυνη είδηση στην Αίγινα σε μία μόλις ώρα! Γνωρίζουμε επίσης ότι ο Ανακρέων γύρω στο 500 π.Χ. χρησιμοποιούσε κάποιο ταχυδρομικό περιστέρι αλλά και ο Φερεκράτης (Αθήναιου, Δειπνοσοφισταί ΙΧ, μ 395 β) από τη φράση «απέπεμψον αγγέλλοντα τον περιστερόν».

Ποια ήταν όμως ανέκαθεν η πιο ισχυρή μορφή επικοινωνίας που ξεπερνούσε την απλή ενημέρωση και ανταλλαγή μυνημάτων και διαμόρφωνε απόψεις, συνειδήσεις, ταυτότητες και τελικά πολιτισμό? Ο λόγος και η επεξεργασμένη εικόνα.

Στον ελληνικό χώρο οι πρώτες γραφές έκαναν την εμφάνισή τους σε μορφή σφραγίδας και σφραγιδόλιθου στην Κρήτη, **εικ. 38** κατά την 3η χιλιετία π.Χ. Εκεί εμφανίστηκαν για πρώτη φορά τα κρητικά «ιδεογράμματα που θα εξελιχθούν κατά το 1700π.Χ. «Γραμμική γραφή Α΄» η οποία αντικαταστάθηκε μεταξύ 1440 και 1150 π. Χ. από την μυκηναϊκή γραφή «Γραμμική Β΄».**εικ. 39** Το ελληνικό αλφάβητο που τελικά επικράτησε επεκτάθηκε τον 7ο π. Χ. αι. σε όλες οι ελληνικές πόλεις- κράτη για να φτάσουμε στην καθιέρωση του ιωνικού αλφάβητου στην Αθήνα από τον Ευκλείδη το 403/402 π. Χ.**εικ. 40** Μέσα από τις επιγραφές, ορισμένες σε ρόλο της σημερινής εφημερίδας, που χαράσσονταν σε όλα τα υλικά επικοινωνούνταν οι νόμοι της πόλης,**εικ. 41**η διαχείριση του δημόσιου χρήματος, η απόδοση δημόσιων και ιδιωτικών τιμών, η αναγραφή των ανεπιθύμητων και επικίνδυνων για τη δημοκρατία προσώπων, ο γνωστός οστρακισμός, **εικ. 42** οι διαπολιτειακές σχέσεις μέσα από συνθήκες και ψηφίσματα, οι χορηγίες και οι ανεγέρσεις έργων, η απόδοση δικαιοσύνης και οι ποινές, η λατρεία στους θεούς και στους νεκρούς, αλλά και ο ποιητικός λόγος, η φιλοσοφική και επιστημονική σκέψη**εικ. 43** και τέλος οι ιδιωτικές επικοινωνίες, οι επιθυμίες,οι κατάρες, **εικ. 44** οι ερωτήσεις στα μαντεία, τα ραβασάκια, **εικ. 45,** graffiti **εικ. 46** και πολλά άλλα.

Η τέχνη της κρυπτογράφησης, στην οποία βασίζεται ένα μεγάλο μέρος της σύγχρονης τεχνολογίας και της επικοινωνίας, ήταν γνωστή στην αρχαιότητα. Πρώιμο παράδειγμα η κρυπτεία σκυτάλη των Σπαρτιατών.**εικ. 47**, ένας ξύλινος κύλινδρος (σκυτάλη) στον οποίο τυλιγόταν ταινία περγαμηνής, υφάσματος ή δέρματος. Κατά μήκος της περιέλιξης καταγράφονταν σειρές μηνύματος. Όταν ξετυλίγονταν η ταινία, τα γράμματα βρίσκονταν σε αταξία. Ο παραλήπτης έπρεπε να τυλίξει την ταινία σε κύλινδρο (σκυτάλη) ίδιου μήκους και διαμέτρου, με τρόπο που είχε προσυμφωνηθεί με τον αποστολέα, προκειμένου να αποκαλύψει το μήνυμα.

Ο ιστορικός της επιστήμης στο Πανεπιστήμιο του Μάντσεστερ Jay Kennedy μελετώντας τον Πλάτωνα ισχυρίζεται ότι έχει σπάσει τον «Πλατωνικό Κώδικα»**εικ. 48** – τα αμφισβητούμενα μυστικά μηνύματα κρυμμένα στα γραπτά του μεγάλου φιλοσόφου. Τα πορίσματα του που έχουν δημοσιευθεί στην αμερικανική εφημερίδα Apeiron, αποκαλύπτουν ότι ο Πλάτωνας χρησιμοποίησε μια μορφοδιάταξη συμβόλων, που κληρονόμησε από τους αρχαίους οπαδούς του Πυθαγόρα, για να δώσει στα βιβλία του μια μουσική δομή. Για παράδειγμα στις τοποθεσίες με τις αρμονικές νότες περιέγραψε τους ήχους που σχετίζονται με την αγάπη ή το γέλιο, ενώ οι θέσεις με τις παράφωνες νότες έχουν σημανθεί με στριγκούς ήχους πολέμου ή θανάτου. Ο Kennedy, λέει: «Όπως διαβάζουμε τα βιβλία του, τα συναισθήματά μας, ακολουθούν τα σκαμπανεβάσματα της μουσικής κλίμακας. Ο Πλάτωνας παίζει τους αναγνώστες του, όπως τα μουσικά όργανα.»

Ωστόσο, ο Πλάτων δεν σχεδίασε την κρυπτογραφησή του για διασκέδαση – μάλλον για την ασφάλεια του στην περίπτωση που οι ιδέες του, όπως του Σωκράτη κρίνονταν επικίνδυνες.

Η αρχαία πολιτεία προκειμένου να πείσει για ένα θέμα, να διαμορφώσει συμπεριφορές ή να αλλάξει στάσεις και απόψεις ανέπτυξε με επιτυχία την τέχνη της προπαγάνδας, σκόπιμα μεταδιδόμενα αληθινά ή ψεύτικα μηνύματα, τα οποία στόχευαν στη λογική και τα συναισθήματα του πλήθους, καθώς και τον επηρεασμό τους μέσα από εξειδικευμένες τεχνικές επίδρασης, διότι όπως έλεγαν «τῶν δʼἀνθρώπων πρὸς τὰ λεγόμενα καὶ αἱ γνῶμαι ἵστανται», δηλαδή οι κρίσεις των ανθρώπων επηρεάζονται από ό,τι ακούν.

Κλασικό είναι το παράδειγμα από την περίοδο των Περσικών Πολέμων**εικ. 49** και συγκεκριμένα τα προ της, καθοριστικής σημασίας, ναυμαχίας στη Σαλαμίνα το 480 π.Χ. Εκείνη την περίοδο οι Πέρσες είχαν εντάξει στη δύναμή τους πολεμικά πλοία και πληρώματα από τις περιοχές της Ιωνίας καθώς και από τις πόλεις που είχαν «μηδίσει». Ο Θεμιστοκλής στοχεύοντας στη διάσπαση της ενότητας της δύναμης των περσικών ναυτικών δυνάμεων θέλησε να διασπείρει την αμφιβολία στα ανώτατα κλιμάκια της ηγεσίας του εχθρού, αφήνοντας γραπτά ανοικτά μηνύματα σε πηγές όπου γινόταν ο ανεφοδιασμός των πληρωμάτων του στόλου και να χρησιμοποιεί λέξεις, οι οποίες δημιουργούσαν ποικίλα συναισθήματα σε όσους τα διάβαζαν. Μέσω των λέξεων «έστελνε» το ξεκάθαρο μήνυμα να μην έλθουν αντιμέτωποι Έλληνες εναντίον Ελλήνων, κάτι που λειτούργησε με απόλυτη επιτυχία.

Στη ναυμαχία της Μυκάλης (479 π.Χ.) οι Ίωνες μήδιζαν από φόβο. **εικ. 50**Τότε ο Σπαρτιάτης ναύαρχος Λεωτυχίδης χάλκευσε μια είδηση, ότι δήθεν οι Έλληνες νίκησαν στις Πλαταιές. Οι Ίωνες μόλις το άκουσαν αναθάρρησαν και ενώθηκαν με τους υπόλοιπους Έλληνες και νίκησαν, όπως για καλή τύχη αργότερα και στις Πλαταιές.

Οι αρχαίοι Έλληνες γνώριζαν ότι: Ο φόβος κάνει δειλούς τους γενναίους και τους θρασείς προνοητικούς.**εικ. 51** Σημαντική θέση είχε και η εικόνα ως μέσο τεχνικής επίδρασης. Τα σύμβολα/εμβλήματα (θρησκευτικά, πολιτικά, κ.λπ.) δημιουργούσαν έμπνευση. Όταν ο Επαμεινώνδας οδήγησε 6.000 Θηβαίους κατά 40.000 Σπαρτιατών και των συμμάχων τους,**εικ. 52** οι Θηβαίοι φοβήθηκαν μπροστά στο πλήθος των αντιπάλων τους. Για να τους αναζωπυρώσει την ελπίδα, έφερε τη νύχτα έναν τεχνίτη, ο οποίος αλλοίωσε το ξόανο της θεάς Αθηνάς που παρουσίαζε τη θεά να κρατά στο δεξί χέρι ένα δόρυ, **εικ. 53**ενώ η ασπίδα της ήταν ακουμπισμένη μπροστά στα πόδια. Ο τεχνίτης παρουσίασε τη θεά να κρατά την ασπίδα από τη λαβή. Όταν οι στρατιώτες το αντίκρισαν πίστεψαν πως η θεά είχε εξοπλιστεί κατά των εχθρών. Έτσι οι Θηβαίοι πήραν θάρρος, αγωνίστηκαν με γενναιότητα και επικράτησαν.

Έναν περίπου αιώνα αργότερα, κατά τη διάρκεια της εκστρατείας στην Ασία, κάθε φορά που ο Μέγας Αλέξανδρος πληροφορούνταν από τους μάντεις ότι τα σφάγια είναι ευοίωνα, φρόντιζε να τα περιφέρουν και να τα επιδεικνύουν στους στρατιώτες, ώστε να επιδρά θετικά στο στράτευμα η πίστη για αίσια έκβαση της επικείμενης μάχης. Η περίοδος της κλασικής αρχαιότητας αποτέλεσε το πρότυπο στις ψυχολογικές επιχειρήσεις πολέμου.

Θα κλείσω σκόπιμα με την οπτική επικοινωνία στην οποία στρατεύτηκε από νωρίς και η τέχνη, η οποία ασκεί μεγάλη επίδραση στην ανθρώπινη ψυχολογία, διότι δρα με σύμβολα και υπαινιγμούς.**εικ. 54** Ένα ελκυστικό πράδειγμα με πολλαπλή σημειολογία και ερμηνείες είναι η ανάγλυφη διακόσμηση του πίθου της Μυκόνου του 7ου αι. π.Χ., που με τον πλέον παραστατικό και κυνικό τρόπο αφηγείται ένα από τα πιο γνωστά πολεμικά γεγονότα της ιστορίας.**εικ. 55** Την άλωση της Τροίας μέσα από 19 χωριστές εικόνες, όπως τα σημερινά κόμικς, για να συμβολίσει αφενός έναν ύμνο στην πολεμική αρετή αλλά μια ελεγεία για τη φρίκη και τη θηριωδία του πολέμου. Τα ίδια στιγμιότυπα θα χρησιμοποιήσει για να στείλει αντιπολεμικά μυνήματα το 415 π.Χ. ο Ευριπίδης στις “Τρωάδες” με αφορμή τα σύγχρονα του πολεμικά γεγονότα και αγριότητες, την κατάληψη της Μήλου από τους Αθηναίους και τη δεύτερη σικελική εκστρατεία.

Είμαστε σε θέση να γνωρίζουμε ότι ήταν καθήκον των αριστοκρατικών οικογενειών, των ιερέων και των αρχόντων, **εικ. 56,** όπως για παράδειγμα του άρχοντος βασιλέως, να καθορίζουν το είδος διακόσμησης που θα φιλοτεχνούσαν οι καλλιτέχνες στους ναούς και τα δημόσια κτίρια, αλλά και να επινοήσουν ή να δώσουν το επιθυμητό νόημα σε μύθους (όπως τα Μικρά Μυστήρια), οι οποίοι θα υμνούνταν μέσα από τραγούδια, διηγήσεις ή την εικονογραφία. Μπορούμε να φανταστούμε ότι οι δρόμοι του Κεραμεικού, ακριβώς μετά την Αγορά, χρησιμοποιούνταν για να παρουσιάζουν οι καλλιτέχνες νέες παραλλαγές παλαιών ιστοριών και επίκαιρα σχόλια, που ήταν περισσότερο κατανοητά στους κατοίκους της αρχαίας Αθήνας. Έτσι, τη δεκαετία του 550 π.Χ., οι Αθηναίοι εικονογράφησαν τη γνωστή σκηνή της ανόδου του Ηρακλή στον Όλυμπο, όχι ως πομπή κατά την οποία ο Ηρακλής οδηγείται πεζός από την Αθηνά στον Δία, αλλά ως αρματοδρομία, στην οποία η Αθηνά ήταν ο αρματηλάτης. Είναι αδύνατο να μην πρόσεξαν οι Αθηναίοι τον υπαινιγμό που κρυβόταν στην παρουσίαση της ωραίας Αθηναίας Φύης ως Αθηνάς, που οδηγεί με άρμα τον Πεισίστρατο πίσω στην Αθήνα, στο δικό του Όλυμπο, την Ακρόπολη. Καθ' όλη την περίοδο της τυραννίας στην Αθήνα, ο Ηρακλής κυριαρχεί στην εικονογραφία, μονοπωλώντας και το γλυπτό διάκοσμο στην Ακρόπολη. **εικ. 57**Η παρουσία της Αθηνάς μεταγενέστερα συμβόλιζε και την υποστήριξη των Αθηναίων προς τον Κλεισθένη. Μετά το 510 π.Χ., επινοήθηκε και δημοσιοποιήθηκε, μέσω εικονογραφιών και κυρίως μέσω ενός έπους (Θησηίς), ένας κύκλος άθλων του Θησέα.**εικ. 58** Δεν χρειάστηκε πολύ για να συσχετιστεί ο Θησέας με την τύχη του Μιλτιάδη και του Κίμωνα, όπως συσχετίστηκε ο Ηρακλής με τον Πεισίστρατο και τους γιους του. Όταν η Αθήνα ανήγειρε νέο Θησαυρό στους Δελφούς,**εικ. 59** την εποχή κατά την οποία άρχισε η ανατροπή των τυράννων, τα γλυπτά που φιλοτεχνήθηκαν τιμούσαν τόσο τον Ηρακλή όσο και τον Θησέα και αφηγούνταν μία νέα ιστορία, όπου οι δύο ήρωες ένωσαν τις δυνάμεις τους σε μία εκστρατεία εναντίον των Αμαζόνων της ανατολής. Και δεν θα μιλήσω για τα αυτοκρατορικά πορτρέτα των Ρωμαίων ηγεμόνων, τους αδριάντες, τα μετάλια, τα νομίσματα **εικ. 60** με απεικονίσεις μύθων και θεών όλα μέσα που ενδυνάμωναν την εκάστοτε εξουσία.

Στην Πομπήια έχουμε και ένα από τα πιο αποκαλυπτικά σημάδια αρχαίων προεκλογικών δρώμενων μέσα από 3.000 επιγραφές **εικ. 61** που κάλλιστα μπορούν να χαρακτηρισθούν ως προεκλογικές «αφίσες», αφού σ' αυτές αναγράφονται και προβάλλονται ονόματα υποψηφίων. Είναι γραμμένες σε προσόψεις σπιτιών και μαγαζιών από καλλιγράφους γραφίστες οι οποίοι ανέγραφαν και τα ονόματά τους, διαφημίζοντας με τον τρόπο αυτό ανέξοδα τη δουλειά τους. «Ψηφίστε τον Χ άξιο για τη διαχείριση των κοινών» ή « ψηφίστε τον Χ από τους πιο τίμιους και πιο ενάρετους». Αλλα συνθήματα διαφήμιζαν την επιτυχημένη επαγγελματική σταδιοδρομία των υποψηφίων, ένδειξη ότι το ίδιο επιτυχής θα είναι και η ενασχόλησή τους με την πολιτική. Η κάλπη αναδείκνυε πάντοτε νικητές μέλη της τοπικής αριστοκρατίας, την οποία αποτελούσαν πλούσιοι γαιοκτήμονες, «βιομήχανοι», έμποροι. Ωστόσο το παρασκήνιο της εκλογής τους φαίνεται ότι δεν ήταν εύκολη υπόθεση. Γι' αυτό και ο Κικέρων, με κάποια δόση ειρωνείας, υποστήριζε ότι «είναι πιο εύκολο να γίνει κανείς συγκλητικός στη Ρώμη παρά βουλευτής στην Πομπηία»! Στα πορνεία μάλιστα είχαν και τη διαφήμιση της κάθε προτίμησης μόνιμα αναρτημένη έξω από κάθε δωμάτιο!**εικ. 62**

Με ένα χρονικό άλμα αναφέρω ότι κατά τη Γαλλική επανάσταση το 1789 κυκλοφορούσαν πάνω από 60 νέες εφημερίδες και πάνω από 25 νέα φυλλάδια την εβδομάδα. **εικ. 64** Από το19ο αιώνα έχουμε την πρώτη κωδικοποίηση των τεχνικών της προπαγάνδας από τον Γκαμπριέλ Τάρντ (1890) και τον Γκουστάβ ΛεΜπον (1890), ο οποίος υποστηρίζει ότι “κάθε άτομο που ενσωματώνεται σε μια ομάδα, υφίσταται ψυχικές μεταβολές ανάλογες με εκείνες που υφίσταται ένα άτομο που βρίσκεται σε ύπνωση” επηρρεάζοντας πολλούς τον 20ό αιώνα, όπως τον Φρόιντ και τον Χίτλερ.Έτσι, κατά τη διάρκεια του Α΄ΠΠ, το Λονδίνο ήταν γεμάτο από λεωφορεία με αφίσες οι οποίες έδειχναν αποσπάσματα από τον επιτάφιο λόγο του Περικλή, ώστε να υπενθυμίσουν στον βρετανικό λαό τις αξίες για τις οποίες πολεμούσαν.**εικ. 65.**

Τα στιγμιότυπα από τα αρχαία συστήματα επικοινωνίας πιστεύω ότι κατέδειξαν τη συνεχή ενασχόληση των Ελλήνων με την τεχνολογική περιοχή που σήμερα χαρακτηρίζεται ως υψηλή και είναι εμφανές ότι ορισμένες σκέψεις είναι πρόδρομες της σύγχρονης εποχής. Το ζητούμενο φαίνεται ότι ανέκαθεν είναι το ίδιο: ταχύτερη και αποτελεσματικότερη επικοινωνία, σε ιδιωτικό και δημόσιο επίπεδο, τοπικό και παγκόσμιο. Η εξωστρέφεια και το οδυσσειακό ταξίδι, γέννημα της ελληνικής σκέψης για την ανακάλυψη του άγνωστου, του κόσμου και του εαυτού μας, είναι αυτά που μας έκαναν πολίτες του κόσμου και κοιτίδα θεμελιωδών αρχών του δυτικού πολιτισμού. Τα εργαλεία της σύγχρονης τεχνολογίας συμβάλλουν και πρέπει να εφαρμοστούν και για την πιο βιωματική πρόσληψη και επαφή μας με το παρελθόν,**εικ. 66.** που μαζί με το παρόν προδιαγράφει το μέλλον, ημών και των επόμενων. Είναι αλήθεια ότι το στοίχημα της αλήθειας καμία τεχνολογία δεν έχει κατορθώσει να διασφαλίσει. Εξακολουθεί να είναι στο χέρι και στην ποιότητα του καθενός μας…οι λαιστρυγόνες και οι Κύκλωπες δεν έχουν νικηθεί και παρόλο που η τεχνολογία μας κάνει πιο ορατή την αιώνια Ιθάκη εκείνη συνεχώς ξεμακραίνει…Αυτός είναι μάλλον ο ρόλος της…